Diari Oficial de la Generalitat Valenciana


Sumari del DOGV 6928, del 21-12-2012 (2012/11177)

Convocatòria d'ajudes a les entitats locals valencianes per al finançament dels gastos de personal derivats del funcionament dels servicis municipals d'atenció a les persones en situació de dependència en l'exercici 2013.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6928

Data del DOGV
:   21-12-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/11554


Data del document
:   13-12-2012

Organisme emissor
:   Federació Valenciana de Municipis i Províncies

Tipus de document
:   Anunci

Correcció d'errades

 Descriptors 

:   * ajuda pública

Convocatòria d'ajudes a les entitats locals valencianes per al finançament dels gastos de personal derivats del funcionament dels servicis municipals d'atenció a les persones en situació de dependència en l'exercici 2013. [2012/11879]  
De conformitat amb el que establix la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència, les entitats locals participaran en la gestió dels servicis d'atenció a les persones en situació de dependència, d'acord amb la normativa de les seues respectives comunitats autònomes i dins de les competències que la legislació vigent els atribuïx.  
  
A este efecte, s'ha promulgat el Decret 18/2011, de 25 de febrer, del Consell, pel qual s'establix el procediment per a reconéixer el dret a les prestacions del sistema valencià per a les persones dependents, l'objecte del qual és la regulació de la composició, organització i funcions dels òrgans de valoració de la situació de dependència, així com el procediment per al reconeixement de la situació de dependència i el dret als servicis o prestacions del sistema valencià d'atenció a la dependència, incloent-se dins de l'esmentat procediment una expressa referència a la intervenció dels servicis municipals d'atenció a la dependència.  
  
Les entitats locals són competents en la prestació de servicis socials, d'acord amb el que disposa l'article 25.2.k de la Llei 7/1985, de 2 d'abril, Reguladora de les Bases de Règim Local.  
La Federació Valenciana de Municipis i Províncies, entitat sense ànim de lucre, té entre els seus fins promoure, executar i recolzar les iniciatives i activitats dirigides a millorar la qualitat de vida dels habitants de les entitats locals que la integren.  
Conseqüentment, i per a aconseguir unir esforços per a la consecució d'un mateix fi, la Conselleria de Benestar Social ha estimat necessari prestar la corresponent col·laboració a l'FVMP a fi que esta promoga les actuacions dirigides a optimitzar els recursos existents.  
Per tot això, la Conselleria de Benestar Social, té previst concedir a la Federació Valenciana de Municipis i Províncies la quantitat de quatre milions quatre-cents trenta-sis mil cent huitanta euros (4.436.180 euros), en concepte de subvenció dels programes d'actuació establits en l'objecte de la convocatòria les bases de la qual s'adjunten que, en tot cas, estaran condicionades a l'existència de crèdit adequat i suficient en els Pressupostos de la Generalitat Valenciana per al 2013.  
  
A este efecte, la Conselleria de Benestar Social, en l'aplicació pressupostària 02.03.07.968.17.5, línia de subvenció T6719000, «Prog. atenció a persones i famílies: finançament servicis municipals atenció dependència de la CV», del projecte de Pressupostos de la Generalitat per a l'exercici 2013, té consignats els crèdits necessaris per a donar cobertura al finançament de les referides actuacions, de conformitat amb el que preveu l'article 45.a de la Llei d'Hisenda Pública de la Generalitat.  
En virtut d'això, es convoquen ajudes econòmiques a través de les següents bases de la convocatòria.  
  
Bases de la convocatòria  
  
1. Objecte  
La present convocatòria té com a objecte:  
Finançar, d'acord amb allò que s'ha establit a continuació, els costos salarials corresponents al període comprés entre l'1 de gener i el 31 de desembre del 2013, del personal destinat als servicis municipals d'atenció a la dependència la titularitat del qual recaiga en les entitats locals radicades en el territori de la Comunitat Valenciana, i que complisquen els requisits establits en la base segona de la present convocatòria. No seran subvencionables els períodes temporals en què el personal esmentat no estiga efectivament contractat, ni aquells en què no hi haja continuïtat en la prestació del servici per no haver-se cobert les baixes que es produïsquen. D'altra banda, en el cas que des d'una entitat local no es done continuïtat o no es preste el Servici Municipal d'Atenció a la Dependència, en data 1 de gener del 2013, la tasca d'informar i orientar les persones que desitgen iniciar un tràmit relacionat amb la sol·licitud de reconeixement de la situació de dependència, l'elaboració de l'informe d'entorn, així com qualsevol altra tasca derivada de l'aplicació efectiva de la gestió en matèria de dependència, haurà de ser assumida pels Servicis Socials Generals corresponents a eixa entitat local, bé per si mateixos, bé mancomunadament, o per mitjà de qualsevol altra fórmula.  
El nombre de jornades de treball a adscriure a cada servici municipal d'atenció a la dependència queda establit en l'annex II. Esta assignació és el resultat d'aplicar a les xifres corresponents a 2012 la reducció de la dotació pressupostària que es produïx en 2013, aplicada de forma proporcional.  
Junt amb el criteri anterior d'assignació s'aplicarà, com a factor de correcció, que cap SMAD tindrà una ràtio d'habitants per treballador social inferior a 5.000 persones, amb l'excepció del Racó d'Ademuz, que per la seua realitat geogràfica singular com a territori valencià inserit a la Comunitat Autònoma d'Aragó, podrà tindre una ràtio inferior.  
  
Finançar els gastos derivats de les indemnitzacions per raó del servici a què tingueren dret el personal citat en el punt anterior, si bé només respecte a aquells servicis d'atenció a la dependència l'àmbit d'actuació dels quals englobe més d'un municipi, segons l'annex II de la present convocatòria. L'import a consignar per l'esmentat concepte s'establirà atenent a criteris de superfície i nombre de municipis atesos per cada SMAD, exceptuant el de capçalera.  
  
2. Beneficiaris i criteris  
Per a la selecció i distribució de les ajudes entre les entitats locals de la Comunitat Valenciana beneficiàries, es tindran en compte els criteris següents:  
1. Que es tracte d'una entitat local de les relacionades en l'annex I de la present convocatòria.  
2. Que l'entitat local acredite, per mitjà de certificat expedit per òrgan competent, l'existència d'un servici estable d'atenció a persones en situació de dependència, amb l'adscripció a este dels mitjans materials necessaris per al seu funcionament correcte (locals, mobiliari, equip informàtic, connexió ADSL, i personal de suport). En aquells casos en què l'SMAD atenga a més d'un municipi es garantirà l'existència de mitjans informàtics actualitzats, amb connexió a Internet, en cada un dels municipis. Si no n'hi ha es posarà a disposició del/de la treballador/a social un ordinador portàtil amb connexió a Internet.  
  
3. Que l'entitat local on s'ubica el servici d'atenció a la dependència atenga la població situada davall la seua cobertura poblacional, d'acord amb el que s'establix en l'annex II de la present convocatòria. Qualsevol variació de cobertura poblacional, necessitarà l'autorització prèvia de la Conselleria de Benestar Social.  
4. Així mateix, l'entitat local haurà d'acreditar, d'acord amb l'assignació de personal tècnic resultant, establida en l'annex II de la present resolució, la contractació de personal amb dedicació exclusiva a les actuacions referides en matèria d'atenció a la dependència.  
Les persones que s'incorporen al sistema després del 31 de desembre de 2009 hauran d'estar en possessió de la Diplomatura en Treball Social.  
5. L'entitat local haurà de designar una persona responsable amb l'objecte d'exercir funcions d'interlocució i coordinació amb els corresponents òrgans de la Conselleria de Benestar Social amb funcions específiques relacionades amb la promoció de l'autonomia personal i l'atenció a les persones en situació de dependència, independentment de la seua adscripció o no a la corresponent unitat local d'atenció a la dependència.  
La distribució de l'ajuda a les entitats locals es realitzarà en funció del nombre de treballadors/es destinats/des al referit servici d'acord amb la quantia màxima assignada per treballador/a - any, que ascendirà en 2013 a la suma de 27.231,90 €, i amb el nombre màxim de jornades de treball establit en l'annex II de la present convocatòria.  
  
  
3. Presentació de la sol·licitud d'ajudes  
La sol·licitud de l'ajuda per part de l'entitat local es dirigirà al Registre General de la Federació Valenciana de Municipis i Províncies, en el carrer de Guillem de Castro, 46, 1r (46945 València), i s'haurà d'ajustar al model de sol·licitud (annex III) i s'adjuntarà el certificat de compliment de requisits (annex IV).  
  
4. Termini de presentació de sol·licituds  
El termini de presentació de sol·licituds serà de 20 dies hàbils comptats a partir de l'endemà de la publicació de la present convocatòria en el Diari Oficial de la Comunitat Valenciana.  
La Federació Valenciana de Municipis i Províncies revisarà les sol·licituds perquè totes les dades exigides en la convocatòria figuren en l'expedient. Si la sol·licitud estiguera incompleta, l'FVMP comunicarà a l'entitat sol·licitant les deficiències perquè siguen esmenades amb l'advertència que, si no ho feren, s'arxivarà l'expedient sense més tràmit.  
  
5. Resolució de sol·licituds i distribució de les ajudes  
La distribució de l'ajuda a les entitats locals es realitzarà per l'FVMP en atenció a les sol·licituds rebudes en aplicació dels criteris de selecció i distribució establits anteriorment.  
El secretari general de la Federació Valenciana de Municipis i Províncies, atenent les sol·licituds presentades, elevarà la proposta a la presidenta de la Federació Valenciana de Municipis i Províncies, qui resoldrà la seua concessió i la quantitat de l'ajuda concedida, i es comunicarà la resolució a les entitats locals beneficiàries.  
  
6. Pagament de l'ajuda  
El pagament de l'aportació de la Federació Valenciana de Municipis i Províncies s'efectuarà:  
- Un 30% d'esta es lliurarà dins dels 30 dies següents a la resolució de les sol·licituds d'ajudes formulades.  
- Un 30% es lliurarà en el moment de la justificació del gasto efectivament realitzat en relació al 60% del total de la subvenció.  
- El 40% restant es lliurarà després de l'aportació i comprovació de la documentació justificativa del gasto total realitzat.  
  
7. Obligacions de les entitats locals  
Una. Tindre coberta la dotació de personal d'acord amb les jornades laborals assignades al Servici Municipal d'Atenció a la Dependència, conforme a l'annex II, durant el període comprés entre l'1 de gener i el 31 de desembre del 2013, garantint en tot moment la continuïtat en la prestació del servici.  
S'ha de tindre en compte que l'annex II fa referència al nombre de jornades laborals de treballadors socials, que es poden distribuir entre els professionals que dins de l'autonomia i organització del SMAD es consideren, tenint en compte que la jornada de cada treballador no podrà ser inferior al 35% d'una jornada completa.  
En el cas de produir-se baixes temporals per malaltia o maternitat del personal contractat, l'entitat local objecte de subvenció vindrà obligada a cobrir les baixes produïdes, procedint a contractar nous/ves treballadors/es socials pel temps que siga menester i assumint directament el cost que dites baixes puguen ocasionar-li.  
Dos. Destinar de manera exclusiva al personal contractat a les actuacions derivades de l'atenció a la dependència.  
Tres. Mantindre en el seu lloc de treball durant tot l'exercici al personal contractat al seu inici d'acord amb les jornades de treball assignades, excepte justa causa, a fi d'aconseguir els majors nivells de qualitat en la prestació del servici.  
Quatre. Proporcionar el suport administratiu necessari en la tramitació d'expedients de dependència.  
Cinc. Hauran d'actuar en coordinació amb la xarxa dels Servicis Socials Generals dels municipis de la seua zona de cobertura.  
Sis. Realitzar, en coordinació amb els òrgans competents de la Conselleria de Justícia i Benestar Social, i dins de l'àmbit de cobertura poblacional assenyalat en l'annex II, les accions que fonamenten la concessió de l'ajuda, i en especial:  
- Informació i assessorament en matèria d'atenció a les persones en situació de dependència.  
- Suport als ciutadans en l'exacte ompliment de les sol·licituds i supervisió de la documentació preceptiva que ha d'acompanyar a la sol·licitud. Així mateix suport i acompanyament en els requeriments, tràmits i documents necessaris al llarg de tot el procés administratiu de l'expedient de dependència, incloent-hi, entre altres, la tramitació del reconeixement dels drets de cobrament a favor d'hereus de persones dependents amb resolució PIA.  
- Elaboració de l'informe de l'entorn en què visca el/la sol·licitant, així com l'elaboració dels informes tècnics que siguen necessaris per a la tramitació de l'expedient.  
- Execució de les directrius de la Conselleria de Benestar Social en matèria de dependència.  
- Participació en les tasques derivades del Programa Individual d'Atenció que la Conselleria establisca.  
- Seguiment i control dels casos, amb especial atenció de les persones que romanen en el seu domicili rebent un servici o una prestació econòmica, d'acord amb les indicacions establides des d'esta Conselleria i potenciant la coordinació sociosanitària.  
- Realització d'un informe d'activitats semestrals.  
- Participació directa en la formació dirigida als cuidadors no professionals per mitjà de la realització de cursos, conforme al marc d'acció establit des de la Conselleria de Benestar Social.  
- Qualsevol altra funció derivada de l'aplicació efectiva de la normativa en matèria d'atenció a les persones en situació de dependència.  
Els servicis anteriors es prestaran en els propis municipis integrants de cada àrea de cobertura, sense perjuí que la labor d'informació, assessorament i gestió administrativa puga organitzar-se atenent a les característiques pròpies de cada zona, procurant l'atenció amb la màxima eficàcia i eficiència.  
Set. Acreditar davant de la Federació Valenciana de Municipis i Províncies la realització de l'activitat subvencionada derivada de les actuacions objecte de l'ajuda per mitjà de la presentació de l'annex IV de la present convocatòria degudament omplit.  
Huit. Fer constar en tota la informació o documentació que s'oferisca sobre les actuacions subvencionades la col·laboració i finançament de la Generalitat, a través de la Conselleria de Benestar Social.  
Nou. Comunicar a la Federació Valenciana de Municipis i Províncies l'obtenció de subvencions o ajudes per a la mateixa finalitat procedent de qualsevol administració o ens públics o privats.  
Deu. El sotmetiment a les actuacions de control financer que corresponen a la Intervenció General de la Generalitat en relació amb l'ajuda concedida.  
Onze. Acreditar el compliment d'obligacions de reintegrament de subvencions per deutes amb l'Administració, per mitjà de declaració responsable del beneficiari, d'acord amb l'article 25 del Reglament de la Llei 38/2003, de 17 de novembre.  
Dotze. Presentar una memòria d'actuacions segons model que serà facilitat per la Federació Valenciana de Municipis i Províncies junt amb la documentació de justificació de la totalitat del gasto objecte de subvenció.  
La Conselleria de Benestar Social, tenint en compte la seua adscripció funcional dels esmentats servicis municipals d'atenció a la dependència, dictarà quantes instruccions i ordes de servici siguen necessàries per al seu funcionament.  
  
8. Justificació de l'ajuda sol·licitada  
La justificació consistirà en la presentació per part de l'entitat local dels certificats següents:  
- Annex V, emés pel/per la interventor/a de l'entitat local, amb el vistiplau de l'alcalde/ssa president/a, i segell de l'entitat.  
- Annex VI, si és el cas, per a les entitats locals que tenen indemnitzacions per raó del servici, emés pel/per la interventor/a de l'entitat local, amb el vistiplau de l'alcalde/ssa president/a, i segell de l'entitat.  
  
- Annex VII, certificat emés pel/per la secretari/a de l'entitat local, amb el vistiplau de l'alcalde/ssa president/a, i segell de l'entitat.  
- Annex VIII, emés pel/per la interventor/a de l'entitat local, amb el vistiplau de l'alcalde/ssa president/a, i segell de l'entitat.  
- Annex IX, emés pel/per la interventor/a de l'entitat local, amb el vistiplau de l'alcalde/ssa president/a, i segell de l'entitat.  
D'acord amb el règim següent:  
Entre el 2 i el 14 de setembre del 2013, ambdós inclosos, hauran de presentar-se certificats corresponents al 100% de la quantia concedida i també hauran de presentar els annexos V, i si és el cas l'annex VI, citats anteriorment.  
Entre el 2 i l'11 de gener del 2014, ambdós inclosos, s'hauran de presentar l'annex VII, VIII i IX citat anteriorment.  
  
València, 13 de desembre de 2012.- La presidenta: Elena María Bastidas Bono.  
ANNEX I  
  
Relació d'entitats locals susceptibles de sol·licitar ajudes per a constituir o mantindre Servicis d'Atenció a la Dependència  
  
  
  
  
  
ANNEX II  
  
Entitats locals amb Servicis de Dependència. Zones de cobertura / Municipis / Personal màxim subvencionat  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
ANEXO I  
  
Relación de entidades locales susceptibles de solicitar ayudas para constituir o mantener Servicios de Atención a la Dependencia  
  
  
  
  
ANEXO II  
  
Entidades locales con Servicios de Dependencia. Zonas de cobertura / Municipios / Personal máximo subvencionado  
  
  
  
ANNEX III  
  
SOL·LICITUD D'AJUDES  
  
GASTOS DE PERSONAL DERIVATS DEL FUNCIONAMENT DELS SERVICIS D'ATENCIÓ A LES PERSONES EN SITUACIÓ DE DEPENDÈNCIA  
  
DADES DE L'ENTITAT  
  
  
  
DADES BANCÀRIES  
  
  
(Nom i cognoms) ..., alcaldessa president/a,  
  
DECLARE:  
Que l'entitat que presidisc no ha rebut o sol·licitat altres ajudes per a la mateixa finalitat procedents de qualsevol administració o ens públics o privats.  
Que l'entitat que presidisc farà constar en tota la informació i documentació que s'oferisca la col·laboració i finançament de la Generalitat i la Conselleria de Benestar Social, d'acord amb el que disposa la base 7.8 de la convocatòria.  
Que l'entitat que presidisc se sotmet a les actuacions de control financer de la Intervenció General de la Generalitat en relació amb la subvenció concedida, d'acord amb el que disposa la base 7.10 de la convocatòria.  
Que l'entitat que presidisc acreditarà el compliment d'obligacions de reintegrament de subvencions per deutes amb l'Administració per mitjà de declaració responsable del beneficiari, d'acord amb l'article 25 del Reglament de la Llei 38/2003, de 17 de novembre, d'acord amb el que disposa la base 7.11 de la convocatòria.  
Que l'entitat que presidisc presentarà una memòria d'actuacions junt amb la documentació de justificació de la totalitat del gasto objecte de subvenció.  
  
..., ... d ... de 201...  
  
Sign.: ... (Segell de l'entitat)  
  
  
ANNEX IV  
  
(Nom i cognoms) ..., secretari/a de l'Ajuntament/Mancomunitat de ...  
  
CERTIFIQUE:  
Que l'Ajuntament/Mancomunitat de ...  
PRIMER. Disposa d'un servici d'atenció a persones en situació de dependència, amb la seua adscripció dels mitjans materials necessaris per al seu funcionament correcte d'acord amb la base 2.2 d'esta convocatòria.  
SEGON. Que d'acord amb el que establix en l'annex II de les bases de la present convocatòria, ha realitzat la contractació de personal amb dedicació exclusiva a les actuacions referides en matèria d'atenció a la dependència.  
TERCER. Es compromet a la realització de l'activitat subvencionada durant el període comprés entre l'1 de gener i el 31 de desembre del 2013 establit en les bases de la present convocatòria, així com a les obligacions reconegudes derivades de la posada en marxa de les actuacions objecte de l'ajuda.  
QUART. Atén la població situada davall la seua cobertura poblacional, d'acord amb el que establix en l'annex II de les bases de la convocatòria.  
QUINT. No ha rebut o sol·licitat altres ajudes per a la mateixa finalitat procedents de qualsevol administració o ens públics o privats.  
  
  
..., ... d ... de 201...  
  
Sign.: ...   
(Segell de l'entitat)  
  
  
ANNEX V  
  
(Nom i cognoms) ..., interventor/a de l'Ajuntament/Mancomunitat de ...  
  
CERTIFIQUE:  
Que de l'import de ... ?, per al finançament dels costos salarials del personal destinat als servicis municipals d'atenció a la dependència durant el període comprés entre l'1 de gener i el 31 de desembre del 2013, concedit mitjançant una resolució de la presidenta de la Federació Valenciana de Municipis i Províncies de data ... de ... del 2013, ha sigut executat per mitjà de compromisos de gasto i obligacions reconegudes, la quantitat de ... ?, corresponent al ... % de l'ajuda concedida.  
  
I perquè conste als efectes oportuns es firma el present.  
  
..., ... d ... de 201...  
  
L'interventor/a  
Vist i plau  
L'alcalde/ssa president/a  
  
(Segell de l'entitat)  
  
  
ANNEX VI  
  
(Nom i cognoms) ..., interventor/a de l'Ajuntament/Mancomunitat de ...  
  
CERTIFIQUE:  
Que de l'import de ... ?, concedit per al finançament dels gastos derivats de les indemnitzacions per raó del servici del personal destinat als servicis municipals d'atenció a la dependència l'àmbit d'actuació dels quals engloba a més d'un municipi durant el període comprés entre l'1 de gener i el 31 de desembre de 2013, mitjançant una resolució de la presidenta de la Federació Valenciana de Municipis i Províncies de data ... de ... del 2013, ha sigut executat per mitjà de compromisos de gasto i obligacions reconegudes, la quantitat de ... ?, corresponent al ... % de l'ajuda concedida.  
I perquè conste als efectes oportuns es firma el present.  
  
..., ... d ... de 201...  
  
L'interventor/a  
Vist i plau  
L'alcalde/ssa president/a  
  
(Segell de l'entitat)  
  
  
ANNEX VII  
  
(Nom i cognoms) ..., secretari/ària de l'Ajuntament/Mancomunitat de ...  
CERTIFIQUE:  
Que l'Ajuntament/Mancomunitat de ...  
PRIMER. Ha contractat a les/els següents treballadores/rs:  
1 (Nom i cognoms) ...  
- Tipus de contracte ... Duració del contracte ...  
(Afegiu següents, si és el cas.)  
SEGON. Que les/els treballadores/rs relacionades/ts en el punt primer, han sigut donades/ts d'alta en el Sistema de la Seguretat Social (Model TA.2/S) amb data:  
- Nom i cognoms ... - Data d'alta ...  
(Afegiu següents, si és el cas.)  
  
TERCER. Que s'adjunta a este annex VII relació igualment certificada per mi, contenint la relació nominal de treballadores/rs contractades/ts segons el punt Primer, així com el total brut de les seues nòmines mensuals i cost de seguretat social, corresponents al període comprés entre l'1 de gener i el 31 de desembre del 2013, i concorda fidelment amb els documents originals de què porta causa.  
  
QUART. Que per part d'esta entitat, s'ha procedit a presentar davant de la Tresoreria de la Seguretat Social, les relacions nominals mensuals de les/els treballadores/rs contractades/ts segons el punt Primer, amb les seues bases de cotització (Model TC2), i corresponents al període comprés entre l'1 de gener i el 31 de desembre del 2013.  
El/La secretari/ària  
Vist i plau  
L'alcalde/ssa president/a  
  
(Segell de l'entitat)  
  
  
ANNEX VIII  
  
(Nom i cognoms) ..., interventor/a de l'Ajuntament/Mancomunitat de ...  
  
CERTIFIQUE:  
Que de l'import de ... ?, per al finançament dels costos salarials del personal destinat als servicis municipals d'atenció a la dependència durant el període comprés entre l'1 de gener i el 31 de desembre del 2013, concedit mitjançant una resolució de la presidenta de la Federació Valenciana de Municipis i Províncies de data ... de .... del 2013, s'han reconegut obligacions per la quantitat de ... ?.  
I perquè conste als efectes oportuns es firma el present.  
  
 ..., ... d... de 201...  
  
El/La interventor/a  
Vist i plau  
L'alcalde/ssa president/a  
  
  
(Segell de l'entitat)  
  
  
ANNEX IX  
  
(Nom i cognoms) ..., interventor/a de l'Ajuntament/Mancomunitat de ...  
  
CERTIFIQUE:  
Que de l'import de ... ?, concedit per al finançament dels gastos derivats de les indemnitzacions per raó del servici del personal destinat als servicis municipals d'atenció a la dependència l'àmbit d'actuació dels quals engloba a més d'un municipi durant el període comprés entre l'1 de gener i el 31 de desembre de 2013, mitjançant una resolució de la presidenta de la Federació Valenciana de Municipis i Províncies de data ... de ... del 2013, s'han reconegut obligacions per la quantitat de ...-.  
  
I perquè conste als efectes oportuns es firma el present.  
  
..., ... d... de 201...  
  
El/La interventor/a  
Vist i plau  
L'alcalde/ssa president/a  
(Segell de l'entitat)